K O R R A L D U S

Haapsalu,			              18. jaanuar 2012 nr 44

Katastriüksuse jagamine, ning koha-aadressi 
ja sihtotstarbe määramine (Promenaadi tn 3
ja Hommiku kalda lõik 1, Haapsalu). 

Haapsalu linna omandis on katastriüksus lähi-aadressiga Promenaadi tn 3 (katastritunnus 18301:005:0063, pindala 38663 m2). Katastriüksuse Promenaadi tn 3 osas kehtib osaliselt Vaba ja Vee tänavate, Aafrika ranna ja Tagalahe vahelise ala detailplaneering (kehtestatud Haapsalu Linnavalitsuse 13.05.2009 korraldusega nr 289), millega nähakse ette haljasala maast eraldada transpordimaaks uue tänava lõik (Hommiku kallas) koos ümberpööramisplatsiga.   OÜ Kirss Grupp) poolt on koostatud katastriüksuse Promenaadi tn 3 katastrimõõdistamise jagamise, milledest nähtub, et mõõdistamise tulemusel on saadud Promenaadi tn 3 katastriüksuse uueks pindalaks 37709 m2 ja Hommiku kalda lõik 1 pindalaks 954 m2.   
Arvestades eelnevat ja juhindudes ruumiandmete seadusest, maakatastriseaduse § 2 p 9, § 9 lg 4, § 18 lg 1 ja 4, § 19, Haapsalu Linnavalitsuse 13.05.2009 korraldusest nr 289 „Detailplaneeringu kehtestamine (Vaba ja Vee tänavate, Aafrika ranna ja Tagalahe vaheline ala, Haapsalu)“, Vabariigi Valitsuse 23.10.2008 määrusega nr 155 kinnitatud „Katastriüksuse sihtotstarvete liigid ja nende määramise kord“ § 1 lg 2, § 2, § 3 lg 1 ja 3, §§ 4 ja 5, § 6 p 2 ja 3, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

k o r r a l d a b:

1. Jagada Haapsalu linnale kuuluv katastriüksus Promenaadi tn 3, Haapsalu, Läänemaa (katastritunnus 18301:005:0063, sihtotstarve üldkasutatav maa, pindala 38663 m2) kaheks katastriüksuseks.
2. Määrata uutele katastriüksustele koha-aadressid järgmiselt:
2.1. Promenaadi tn 3, Haapsalu, Läänemaa  ;
2.2. Hommiku kalda lõik 1, Haapsalu, Läänemaa.
3. Kinnitada uute moodustatavate katastriüksuste piirid, vastavalt katastriüksuse plaanidele (lisatud) ja pindalad ning sihtotstarbed järgmiselt:
3.1. Promenaadi tn 3, Haapsalu, Läänemaa pindala 37709 m2, sihtotstarve 100 % üldkasutatav maa (017; Üm);
3.2. Hommiku kalda lõik 1, Haapsalu, Läänemaa pindala 954 m2, sihtotstarve 100 % transpordimaa (007; L);
4. Järgida moodustatavatel katastriüksustel järgmisi seadusjärgseid kitsendusi:
4.1. Promenaadi tn 3, Haapsalu, Läänemaa 
muinsuskaitseseadus § 24 „Kinnismälestis“ (Haapsalu vanalinna muinsuskaitseala, C.A.Hunniuse monument; R.Tobiase monument, päikesekell);
ruumiandmete seadus § 25 „Geodeetiliste märkide kaitse“ (geodeetiline punkt);
veeseaduse § 29 „Veekaitsevöönd“ (mererand – 20 m ulatuses tavalisest veepiirist);
looduskaitseseaduse § 37 „Ranna ja kalda piiranguvöönd“ (mererand – 200 m ulatuses tavalisest veepiirist); 
asjaõigusseadus § 158 „Tehnovõrgud ja –rajatised“ (kiudoptiline kaabel);
4.2. Hommiku kalda lõik 1, Haapsalu, Läänemaa
muinsuskaitseseadus § 25 „Kaitsevöönd“ (Haapsalu vanalinna muinsuskaitsevöönd)
asjaõigusseadus § 158 „Tehnovõrgud ja –rajatised“ (kiudoptiline kaabel).
5. Korraldus teha teatavaks ehitus- ja planeerimisosakonna juhatajale (R:Reimer) e-posti teel ja korralduse koopia (2 eks.) üleandmisega maakorraldusosakonna juhatajale (A.Ulm).
6. Korraldus jõustub teatavakstegemisest.

Urmas Sukles
Linnapea 				Erko Kalev
				Linnasekretär